
[bookmark: _Toc234405395]Namen
Dokument določa ločene tehnične specifikacije za digitalne naprave za zajem govora za uporabo s sistemom za samodejno razpoznavo govora (IS PG): 

[bookmark: _Toc234405396]Splošne zahteve
1. Ponujena naprava mora biti identificirana z nazivom proizvajalca, točno modelno oznako in uradnim tehničnim listom ali uporabniškim priročnikom proizvajalca.
2. Ponudnik mora predložiti dokazila, iz katerih je razvidno izpolnjevanje vseh relevantnih zahtev za ponujeno skupino naprave.
3. Naprava mora imeti CE skladnost za EU trg in izpolnjevati relevantne zahteve RoHS.
4. Ponudnik mora zagotoviti gonilnike, konfiguracijska orodja, programsko opremo ali licence, kadar so potrebni za polno uporabo naprave v delovnem okolju naročnika.
5. Naprava mora biti primerna za redno uporabo v pisarniškem oziroma zdravstvenem okolju in za čiščenje skladno z navodili proizvajalca.
6. Garancija mora biti najmanj 24 mesecev, zagotovljena mora biti servisna, zamenjavna ali druga oblika podpore za naprave v EU.
7. Naročnik lahko zahteva testni vzorec za preverjanje zajema govora, povezave z računalnikom, osnovnega upravljanja in uvoza oziroma uporabe posnetkov v IS PG.

[bookmark: _Toc234405397]A. USB diktafonski mikrofon za sinhrono narekovanje
Ta skupina zajema namizne oziroma ročne USB diktafonske mikrofone, namenjene neposrednemu narekovanju v računalniško aplikacijo. Primeri izvedb na trgu so Olympus/OM System DR in RM/RecMic serija ter Philips SpeechMike LFH serija. Navedbe primerov ne pomenijo zahteve po določeni znamki ali modelu.
[bookmark: _Toc234405398]Minimalne tehnične zahteve
1. Naprava mora biti namenska USB diktafonska mikrofonska naprava za zajem govora, narekovanje ali prepoznavo govora, ne generičen računalniški mikrofon brez diktafonskih kontrol.
2. Naprava mora omogočati digitalni zvočni zajem prek USB povezave, najmanj USB 2.0 ali funkcionalno enakovredno povezavo, in mora delovati kot USB zvočna naprava oziroma prek priloženih gonilnikov.
3. Mikrofon mora biti optimiziran za govor in mora imeti usmerjen, šumno optimiziran ali noise-cancelling zajem. Kot dokaz se sprejme tehnični podatek proizvajalca o usmerjenem mikrofonu, zmanjševanju šuma, aktivni usmerjenosti ali enakovredni tehnologiji.
4. Naprava mora zajemati govorno frekvenčno območje najmanj 200-7.000 Hz ali izkazovati enakovredno optimizacijo za narekovanje in prepoznavo govora.
5. Naprava mora imeti fizične kontrole za osnovne funkcije narekovanja, najmanj začetek/ustavitev zajema oziroma snemanja ter upravljanje delovnega toka prek tipk, stikala ali enakovrednih kontrol.
6. Naprava mora omogočati konfiguracijo oziroma integracijo kontrol z aplikacijo prek HID načina, tipkovničnih bližnjic, gonilnika, SDK/API, konfiguracijskega orodja ali enakovrednega mehanizma.
7. Naprava mora imeti vgrajen zvočnik ali mora ponudnik zagotoviti enakovreden način preverjanja zajetega zvoka v povezani programski opremi.
8. Naprava mora omogočati uporabo z eno roko in mora biti ergonomsko primerna za daljšo uporabo pri narekovanju.
9. Kabel mora biti dolg najmanj 2,0 m ali mora biti zagotovljena enakovredna postavitev za delo na delovni postaji brez dodatne uporabniške opreme.
10. Naprava mora biti združljiva z delovnimi postajami naročnika oziroma mora ponudnik zagotoviti način delovanja v podprtem okolju Windows 10/11 ali novejšem podprtem okolju naročnika.

[bookmark: _Toc234405399]Dokazila in prevzem
Ponudnik lahko ponudi naprave kateregakoli proizvajalca, če ponujene naprave izpolnjujejo minimalne zahteve. Navedeni proizvajalci in modeli so uporabljeni izključno kot primeri tržno razpoložljivih tehničnih izvedb in ne pomenijo zahteve glede znamke, modela, izvora ali proizvajalca.
Za preprečitev dobave nekakovostne generične opreme mora ponudnik za vsak ponujeni model predložiti uradni tehnični list proizvajalca, dokazila o skladnosti za EU trg, opis združljivosti z delovnim okoljem naročnika ter pogoje garancije in podpore.

